ECOUNT

ECOUNT ialah sistem perancangan sumber perusahaan (ERP) berasaskan awan yang digunakan oleh pelbagai jenis perniagaan, termasuk perusahaan kecil dan sederhana (PKS). Sistem ini menyediakan platform tunggal untuk mengurus pelbagai operasi syarikat seperti pengurusan inventori, perakaunan, jualan dan pembelian, pengeluaran, serta pengurusan sumber manusia dan penggajian.

 Sejarah 
ECOUNT Co., Ltd ialah syarikat dari Korea Selatan yang ditubuhkan pada tahun 1999. Sistem ECOUNT ERP mula diperkenalkan pada tahun yang sama dan sejak itu terus dikembangkan sebagai sistem ERP berasaskan awan. Cawangan ECOUNT Malaysia mula menawarkan perkhidmatan secara rasmi pada tahun 2017. Ibu pejabat cawangan ini terletak di Kuala Lumpur. Setakat ini, sistem ECOUNT ERP telah digunakan oleh lebih daripada 80,000 syarikat di seluruh dunia. ECOUNT juga mempunyai kehadiran antarabangsa melalui pejabat di Korea Selatan, China, Vietnam, Taiwan, Indonesia, Thailand, Filipina dan Malaysia.

 Ciri-ciri Sistem 
Sistem ECOUNT ERP merangkumi beberapa modul asas seperti:
 Inventori: Merekod dan memantau pergerakan stok masuk dan keluar, serta menyemak baki stok mengikut lokasi atau gudang.
 Perakaunan: Menyediakan kemudahan untuk merekod aliran tunai, mengurus akaun belum terima (AR) dan akaun belum bayar (AP), serta menghasilkan laporan kewangan.
 Jualan dan Pembelian: Digunakan untuk merekod transaksi jual beli serta menjana dokumen seperti pesanan pembelian, invois dan nota penghantaran.
 Pengurusan Pembuatan: Merekod penggunaan bahan mentah, pengeluaran produk siap dan pengurusan bahan rosak.
 Sumber Manusia dan Penggajian: Merekod maklumat pekerja, pengiraan gaji, potongan serta masa kehadiran.

 Rujukan 

Kategori:Pengkomputeran awan
Kategori:Aplikasi web
Kategori:Perisian web